बायोगैस मिस्त्रियों का 10 दिवसीय प्रशिक्षण प्रारंभ
भरतपुर | जिलेमें बायोगैस संयंत्र निर्माण करने वाले मिस्त्रियों का 10 दिवसीय प्रशिक्षण बयाना पंचायत समिति क्षेत्र के ब्रह्मवाद गांव में लुपिन फाउंडेशन की ओर से शुरु किया गया। प्रशिक्षण में बायोगैस के दीनबंधू माडल के निर्माण की जानकारी दी जा रही है। बायोगैस विकास एवं प्रशिक्षण संस्थान उदयपुर के सहयोग से आयोजित यह प्रशिक्षण मास्टर ट्रेनर किशनलाल द्वारा दिया जा रहा है।
प्रशिक्षणार्थियों को बायोगैस संयंत्र के लिए गड्ढा खोदने और निश्चित डिजायन के अनुसार बायोगैस संयंत्र बनाने की सैद्धांतिक एवं प्रायोगिक जानकारी दी जाएगी। प्रशिक्षण के बाद इन सभी को भारत सरकार की ओर से प्रमाण-पत्र दिया जाएगा। जिसके आधार पर ये देश के किसी भी क्षेत्र में जाकर बायोगैस संयंत्रों का निर्माण कर सकेंगे। कार्यक्रम प्रभारी पुनीत वर्मा ने बताया कि दीनबंधू माडल बायोगैस संयंत्र के निर्माण पर करीब 18 हजार की लागत आती है। जिसमें से 50 प्रतिशत अर्थात 9 हजार रुपए की राशि केन्द्र सरकार द्वारा अनुदान पर उपलब्ध कराई जाएगी। लुपिन फाउंडेशन द्वारा अब तक जिले में करीब 135 बायोगैस संयंत्रों का निर्माण कराया जा चुका है। एक 2 घनमीटर के बायोगैस संयंत्र के लिए लाभार्थी के पास तीन पशु होना आवश्यक है। जिले में गोबर गैस संयंत्रों का निर्माण निरंतर बढ़ रहा है। क्योंकि इससे आसानी से खाना बनाया जा सकता है और गोबर गैस से डीजल इंजन, कुट्टी काटने की मशीन भी चलाई जा सकती है। प्रशिक्षण में बयाना, नदबई, वैर रूपवास पंचायत समिति क्षेत्र के 15 प्रशिक्षणार्थी भाग ले रहे हैं।
hin_Deva hin_Deva hin_Deva